
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 355 

19 Μαΐου 1999 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 672,53 τ.μ. στη 
θέση Αγ. Γεώργιος του Δήμου Ποταμιάς Δημ. 
Διαμ/τος Μεγ. χωριού του Νομού Ευρυτανίας. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός οριογραμμών των ρεμμάτων περιοχής 
«Λιναράκη κά» στην ιδιοκτησία Οικ. & Πολ/κού Συλ¬ 
λόγου «Η Άνοιξη» στον Άγιο Αιδηψού. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Παράταοτ) αναστολής έκδοσης οικοδομικών αδειών 
και εκτέλεσης οικοδομικών εργασιών σε Τμήμα του 
ΟΤ 188 Δήμου Αγ. Παρασκευής. 3 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 764 ( 1 ) 

Κήρυξη ως αναδασωτέας εκτάσεως 672,53 τ.μ. στη θέση 
Αγ. Γεώργιος του Δήμου Ποταμιάς Δημ. Διαμ/τος Μεγ. 
χωριού του Νομού Ευρυτανίας. 

Ο ΓΕΝ. ΓΡΑΜΜΑΤΕΑΣ ΠΕΡΙΦ. ΣΤΕΡΕΑΣ ΕΛΛΑΔΑΣ 
Έχοντας υπόψη: 

1) Τις περί διοικητικής αποκεντρώσεως διατάξεις. 

2) Τις διατάξεις: 


α) των άρθρων 24 παρ. 1 και 117 παρ. 3 του Συντ/τος. 

β) του Ν. 998/1979 «περί προστασίας των δασών και των 
δασικών εν γένει εκτάσεων της Χώρας» και συγκεκριμένα 
των άρθρων 38 παρ. 1 και 41 παρ. 1. 

γ) του άρθρου 12 παρ. 3 του Ν. 2040/92. 

3) Τις διατάξεις του Υπουργείου Γεωργίας: α) 
160417/1160/8.7.80, β) 181870/3282/12.8.80 και γ) 
71992/3747/30.4.92. 

4) Την αριθμ. 6747/29.9.97 απόφαση Γενικού Γραμμα¬ 
τέα Περιφέρειας Στ. Ελλάδας «εξουσιοδότηση για υπο- 
γραφή με εντολή Γ.Γ.Π.Σ.Ε. στους προϊσταμένους των 
Δασικών Υπηρεσιών». 

5) Την αριθ. 1960/29.4.99 πρόταση του Δασαρχείου 
Καρπενησιού περί κηρύξεως αναδασωτέας, της αναφε- 
ρομένης στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό την αποκατάστα¬ 
ση της δασικής βλάστησης (που καταστράφηκε από πα¬ 
ράνομη εκχέρσωση) την δημόσια (δασικού χαρακτήρα) 
έκταση 672,53 τ.μ. που βρίσκεται στη θέση Αγ. Γεώργιος 
του Δήμου Ποταμιάς - Δημ. Διαμ/τος Μεγάλου χωριού και 
προσδιορίζεται από τα στοιχεία Α-Β-Γ-Δ-Ε-Ζ-Η-Θ- 
Α όπως φαίνονται στο συνημμένο διάγραμμα το οποίο 
αποτελεί αναπόσπαστο μέρος της αποφάσεως αυτής και 
έχει όρια: 

Ανατολικά: Αγροτική έκταση και εν μέρει με έκταση δα¬ 
σικού χαρακτήρα. 

Δυτικά: Αγροτικός δρόμος 

Βόρεια: Δημόσια έκταση δασικού χαρακτήρα με δάσος 
πλατυφύλλων και συνέχεια με χειμαρρώδες (μικρό ρέμα). 

Νότια: Έκταση μη δασικού χαρακτήρα (Αγροτική έκτα¬ 
ση). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι 29 Απριλίου 1999 

Με εντολή Γ. Γ. Περιφέρειας 

Ο Δ/ντής Δασών Ευρυτανίας 
ΓΙΩΡΓΟΣ ΚΑΡΑΓΕΩΡΓΟΣ 

ΑΠ ΑΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αρίθ. 4151 (2) 

Καθορισμός οριογραμμών των ρεμμάτων περιοχής «Λι- 
ναράκη κά» στην ιδιοκτησία Οικ. & Πολ/κού Συλλόγου 
«Η Άνοιξη» στον Άγιο Αιδηψού. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1) Τον Ν. 2853/16.7.22 (ΦΕΚ 116Α/22). 

2) Τον Ν. 880/79 (ΦΕΚ 58Α/79)/ 

3) Την από 8.12.98 αίτηση του οικιστικού & Πολιτιστικού 
Συλλόγου «Η ΑΝΟΙΞΗ» και τα υποβληθέντα Τοπογραφικά 
Διαγράμματα της ιδιοκτησίας του, στις θέσεις «Λιναράκι, 
Κατσαμπέρι, Βαθύρεμμα κά» Δήμου Αιδηψού για τον κα¬ 
θορισμό των ορίων των ρεμμάτων που βρίσκονται μέσα 
σαυτήν. 

4) Το υπ’ αριθμ. 11666/8.2.99 έγγραφό μας με το οποίο 
εστάλησαντα ηλεγμένα και θεωρημένα από την υπηρεσία 
μας, τοπογραφικά διαγράμματα της ιδιοκτησίας στο Δή¬ 
μο Αιδηψού για την διατύπωση γνώμης. 

5) Την υπ' αριθμ. 93/99 απόφαση του Δημ. Συμβουλίου 
του Δήμου Αιδηψού με την οποία δηλώνει αδυναμία να 
γνωμοδοτήσει και καταγγέλει επίχωση του ενός ράμμα¬ 
τος. 

6) Την από 2.4.99 έκθεση αυτοψίας αρμόδιου Μηχανι¬ 


κού της Δ.Τ.Υ. σχετικά με τις καταγγελίες, στην οποία 
αναφέρεται ότι δεν ευσταθούν οι καταγγελίες και η οποία 
απεστάλη στον Δήμο Αιδηψού με το υπ’ αριθμ. 
1416/5.4.99 έγγραφο της Δ.Τ.Υ. 

7) Την από 3.5.99 έκθεση αυτοψίας 3μελούς Επιτροπής 
τηςΔ.Τ Υ. σχετικά με την διευκρίνηση των παραπάνω, που 
εστάλη, στον Δήμο Αιδηψού με το υπ' αριθμ. 2875/3.5.99 
έγγραφο. 

8) Την υπ’ αριθμ. 167/99 απόφαση του Δ.Σ. του Δήμου 
Αιδηψού με την οποία αναβάλλει και πάλι την γνωμοδότη¬ 
ση μέχρι να επανέλθει το ρέμμα στην προηγούμενη θέση 
του. 

9) Το γεγονός ότι πρέπει να γίνει πρώτα η οριοθέτηση 
των ρεμμάτων πριν από οποιαδήποτε επέμβαση σ’ αυτά, 
αποφασίζουμε: 

Εγκρίνουμε τις οριογραμμές των ρεμμάτων των περιο¬ 
χών «Λιναράκι, Κατσαμπέρι, Βαθύρεμμα κα» του Δήμου 
Αιδηψού, όπου βρίσκεται η ιδιοκτησία του Οικιστικού και 
Πολιτ/κού Συλλόγου «Η ΑΝΟΙΞΗ», όπως αποτυπώνονται 
στα ηλεγμένα, διορθωμένα και θεωρημένα Τοπογραφικά 
Διαγράμματα» 

Η παρούσα απόφαση να Δημοσιευθεί στην Εφημερίδα 
της Κυβερνήσεως. 

Χαλκίδα, 11 Μαΐου 1999 

Ο Νομάρχης 
ΝΙΚ. ΠΑΠΑΝΔΡΕΟΥ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 12005/374 (3) 

Παράταση αναστολής έκδοσης οικοδομικών αδειών και 
εκτέλεσης οικοδομικών εργασιών σε Τμήμα του ΟΤ 
188 Δήμου Αγ. Παρασκευής. 

Η ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του από 17.7.1923 Ν.Δ/τος και ειδικότε¬ 
ρα των άρθρων 8 παρ. 2 και 85Α αυτού όπως μεταγενέ¬ 
στερα τροποποιήθηκαν και συμπληρώθηκαν περί ανα¬ 
στολής έκδοσης (χορήγησης) οικοδομικών αδειών, προ- 
κειμένου να τροποποιηθεί το εγκεκριμένο ρυμοτομικό 
σχέδιο. 

2. Τις διατάξεις του Α.Ν. 314/68) ΦΕΚ 47/Α) όπως μετα¬ 
γενέστερα τροποποιήθηκαν με το υπ’ αριθ. 1018/71 
Ν.Δ/γμα (ΦΕΚ 220/Α) και με την παρ. 3του άρθρου 34 του 
Ν. 1577/85 (210Α). 

3. Τις διατάξεις της παρ. 4 του άρθρου 12του Ν. 651/77 
όπως προστέθηκαν με την παρ. 5 του άρθρου 31 του Ν. 
1577/85 (περί ΓΟΚ) και τη νομολογία του ΣτΕ (3544/88) 
σύμφωνα με τις οποίες δύναται να επιβληθεί αναστολή 
εκτέλεσης οικοδομικών εργασιών, προκειμένου να τρο¬ 
ποποιηθεί το εγκεκριμένο ρυμοτομικό σχέδιο. 

4. Τις διατάξεις του υπ’ αρ. 183/86 Π.Δ/τος (ΦΕΚ 70/Α). 

5. Τις διατάξεις του Ν. 2218/94 (ΦΕΚ90/Α) περί ίδρυσης 
Νομαρχιακής Αυτοδιοίκησης κ.λπ. όπως αντικασταστά- 
θηκαν με το Ν. 2240/94 (ΦΕΚ 1262Β/31.12.97). 

6. Τον ισχύοντα Οργανισμό Εσωτερικής Λειτουργίας 


των Υπηρεσιών της Νομαρχίας Αθηνών (ΦΕΚ 1262Β/ 
31.12.97). 

7. Τις υπ’ αρ. 318/98 και 75/99 αποφάσεις του Δημοτι¬ 
κού Συμβουλίου Αγ. Παρασκευής περί τροποποιήσεως 
του ρυμοτομικού σχεδίου περί αναστολής οικοδομικών 
αδειών και εκτέλεσης οικοδομικών εργασιών αντίστοιχα 
καθώς και το υπ’ αρ. 4879/27.4.99 σχετικό έγγραφο του 
Δημάρχου Αγ. Παρασκευής. 

8. Την υπ’ αρ. 410/28.1.99 απόφαση Νομάρχη Αθηνών 
(ΦΕΚ 55Δ74.2.99) περί τρίμηνης αναστολής. 

9. Την υπ’ αρ. 10/11/29.4.99 γνωμοδότηση του Συμβου¬ 
λίου ΧΟΠ Ν. Αθηνώντομέα Ανατ. Αθήνας, αποφασίζουμε: 

Άρθρο 1 

Παρατείνεται η αναστολή έκδοσης (χορήγησης) οικο¬ 
δομικών αδειών και η εκτέλεση οικοδομικών εργασιών 
στο τμήμα (Α-Β-Γ-Δ-Α) του ΟΤ 188 του Δήμου Αγίας Πα¬ 
ρασκευής όπως φαίνεται στο συνημμένο διάγραμμα αυ¬ 
τής της απόφασης, για τρεις (3) μήνες μετά τη λήξη της 
προηγούμενης αναστολής. 

Άρθρο 2 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού του Δή¬ 
μου Αγίας Παρασκευής (άρθρο 27 του Ν. 2081/1992). 

Άρθρο 3 

Η ισχύς αυτής της απόφασης αρχίζει από την ημερομη¬ 
νία δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαΐου 1999 

Η Νομάρχης 
ΕΛΕΝΗ ΜΠΕΣΜΠΕΑ 

